Foto: MUP

BUJSKA policija je jučer oko 11:30 zaustavila u Plovaniji auto Seat austrijskih registracija u kojem su bile strogo zaštićene periske, priopćila je istarska policija.

"Policijski službenik je u mjestu Plovanija zaustavio automobil Seat, austrijske registarske oznake te je u vozilu uočio devet komada periski, koje je austrijski državljanin za vrijeme ljetovanja izlovio i izvadio iz mora u turističkom naselju kod Umaga te ih je namjeravao ponijeti kući kao suvenir. Pronađene periske su oduzete, a protiv 45-godišnjaka se podnosi kaznena prijava nadležnom državnom odvjetništvu u redovnom postupku", priopćeno je iz policije.

Tekst se nastavlja ispod oglasa

Policija podsjeća da je periska (pinna nobilis) strogo zaštićena školjka te je njeno vađenje i posjedovanje zabranjeno. Štiti je Zakon o zaštiti prirode, a Pravilnikom o strogo zaštićenim svojtama, periska je svrstana u strogo zaštićene zavičajne svojte.